Врз основа на член 14 став 1 од Законот за еднакви можности на жените и мажите („Службен весник на РМ“ број 06/12, 166/14 и 15/15 и „Службен весник на РСМ“ број 53/21 ) и член 21 став 1 точка 36 од Статутот на Општина („Службен гласник на Општина Штип“ број 01/03, 18/07, 11/08, 07/09, 16/09, 04/11, 13/14 и 5/21), Советот на Општина Штип на седницата одржана на 14 февруари 2022 година, донесе

ГОДИШНА ПРОГРАМА

 ЗА ЕДНАКВИ МОЖНОСТИ НА ОПШТИНА ШТИП ЗА 2022 ГОДИНА

Годишната програма за еднакви можности на Општина Штип за 2022 година е документ со кој се планираат годишните активности на општината на полето на еднаквите можности за 2022 година. Согласно Законот за еднакви можности на мажите и жените, општината има обврска да го почитуваат принципот на еднаквите можности и да ги почитува и унапредува еднаквите можности на жените и мажите и да презема основни и посебни мерки кои произлегуваат од овој Закон и да изработува годишен план за спроведување на овие мерки.

Почитувајќи го принципот на еднакви можности, локалната власт може да направи значајни промени и поместувања кои ќе доведат до подобра положба на жените во општината, при тоа правејќи анализи за родовата рамноправности детектирајќи ги слабостите, подобрувајќи го пристапот на жените и останатите маргинализирани групи граѓани до инфраструктурата; подобрувајќи го планирањето и употребата на земјиштето; зголемувајќи го промовирањето на жените на раководните функции и добрите работни места; промовирајќи го спортот и рекреацијата кај женската популација, подобрувајќи го пристапот на жените и останатите социјално ранливи категории и маргинализирани групи до здравствените и социјалните услуги.

Поаѓајќи од основните принципи и заложби кои произлегуваат од Стратегијата за родова еднаквост на Општина Штип 2021-2025 год. во периодот од 1 до 15 октомври 2021 година беше распишан Јавен повик со кој беа повикани сите заинтересирани здруженија и фондации кои во својата сфера на интерес и работа ја имаат родовата рамноправност, да се пријават со свои активностио со кои ќе бидат вклучени во Програмата за еднакви можности за 2022 година. Врз основа на добиените предлози, и врз основа на веќе востановени практики и активности на КЕМ и координаторот за еднакви можности, согласно Законската регулатива, беше составена Годишната програма за еднакви можности на Општина Штип за 2022 година со следниве активности:

1. Обука за булинг во основните училишта на тема ,, Биди другар, а не насилник почитувај ги вредностите на другите“ активност која ќе се реализира во соработка со Отсекот за превенција при СВР Штип и НВО ЕХО;
2. Работни состаноци за изготвување на Акциски план за заштита од дискриминација на Локално координативно тело за заштита од дискриминација на Општина Штип;
3. Изготвување на анкета за познавањата на младите за сексуално преносливи болести, и одржување на предавања за сексуално преносливи болести во сите средни училишта, активност која ќе се реализира во соработка со доктори од Центарот за јавно здравје;
4. Прибирање и поделба на податоци според пол и нивно тековно ажурирање во надлежност на општинската администрација;
5. Истражување за потребите и интересите на жените од областа на комуналната, урбанистичката инфраструктура и животната средина;
6. Информирање на ученици кои го завршуваат основното образование за можностите кои ги нудат нетипичните образовни профили со цел надминување на традиционалните „женски“ и „машки“ професии;
7. Обезбедување на сет на неопходните услуги за жени и девојки изложени на секаков вид насилство преку поддршка на функционирањето на Центарот за интегративен пристап до неопходните услуги за жени и девојки изложени на секаков вид насилство за периодот од 01.09.2022 до 31.12.2022 година. (Согласно јавен повик)
8. Обезбедување средства предвидени за организирани вежби во природа и во затворен простор со цел ослободување од стресот на самохрани мајки (согласно Јавен повик ); Вршените истражувањата покажале дека самохраните родители се повеќе изложени на стрес кое дополнително влијае на условите за живот на децата во едно родителските семејства;
9. Обуки на за изготвување на персонална бигорафија – ЦВ - (Ciriculum vitae). И пополнување на апликации за вработување на млади, невработени жени (согласно Јавен повик )
10. Истражување на состојбата на младите жени ромки за информираноста за правата од областа на здравствената заштита и третманот за време на бременоста. Обука на жени за правата на родилките и изготвување на здравствен водич за репродуктивните права на жените ромки (согласно Јавен повик ).
11. Спроведување на теренски и он- лајн активности за мапирање на самохрани родители во општината. Обучување на самохрани родители за нивните права кои произлегуваат од Законот за социјална заштита, законот за здравствена заштита (согласно Јавен повик );
12. Одбележување на 16 дена активизам за борба проти семејно насилство;
13. Кампања за Превенција од дискриминација согласно новиот Закон за заштита и спречување на дискриминација.

 Програмата за еднакви можности на Општина Штип за 2022 година ќе се финансира од буџетот на Општина Штип, а дел од активностите ќе бидат финансирани од Меѓународни организации како што е организацијата заштита на правата на жените при Обединетите Нации - UN Women. Со програмата е предвидено да се потрошат средства во износ 444.750 денари.

**ЗА 2022 ГОДИНА**

|  |  |  |  |  |  |  |  |
| --- | --- | --- | --- | --- | --- | --- | --- |
| **Проблеми/ризици** | **Облици на делување** | **Програма/****проект** | **Времетраење**Денови/месеци | **Буџет на****проектот**-**денари/за една година** | **Одговорни за имплементација/****Партнери** | **Извори на****финансирање** | **Индикатори** |
| Недоволна запознатост на советниците за еднаквите можности и родовата рамноправност кои произлегуваат од Законот за еднакви можности, Законот за заштита и спречување на дискриминација, Законот за работни односи, како и меѓународни документи кои се ратификувани од РМ | Еднократна обука за советниците од Советот на Општина Штип за еднакви можности и родова рамноправност и на членовите не Интерсекторската група за родова рамноправност | Програма за јакнење на капацитетите на локално ниво на телото на Обединетите Нации за жени во Република Mакедонија - UN Women. | Март-декември 2022 | Буџетот ќе биде обезбеден од Телото за жени при Обединетите нации UN Women | Координатор за еднакви можности,заменик координатор за еднакви можности,Експерти ангажирани од меѓународни и домашни органзации за родова рамноправност | Меѓународни и домашни програми и организации кои работат на родва рамноправ-ност | Зголемен степен на знаење на советниците и членовите не Интерсекторската група за родовата рамноправност |
| Зголемен број на случаи на насилство (булинг) меѓу учениците во основните училишта | Едукативни предавања за намалување на булингот во училиштата. | „Биди другар, а не насилник- почитувај ги вредностите на другите“ | Септември – октомври 2022 | Не се потребни финансиски средства | Вработени во Отсек за превенција при СВР ШтипКоординаторка за еднакви можностиЗаменик координаторка за еднакви можностиНВО ЕХО Штип за обезбедување на печатени материјали | Не се потребни извори на финансира-ње | Број на ученици кои имаат посетено обука за булинг |
| Функционирање на Локално координативно тело за заштита од дискриминација на Општина Штип | Редовно одржување на состаноци на ЛКТЗД за планирање и реализирање на активности на телото и разгледување на претставки од граѓани за случаи на дискриминација. | „Штип-Општина без дискриминација “ | Јануари – декември 2022 год. | Не се потребни финансиски средства | Координаторка за еднакви можности на Општина Штип,Заменик координаторка за еднакви можностиЧленови на ЛКТЗД | Буџет на Општина Штип | Записници од одржани состаноци на ЛКТЗДБрој на поднесени претставки до ЛКТЗД |
| Недоволна запознаеност на младите од средните училишта во општината со опасностите од сексуално преносливите болести | Анкета за познавањата на младите во средните училишта за СПБ, предавања за СПБ во сите средни училишта, повторно анкетрање | „Подигање на свеста на средношколската младина за опасностите СПБ во насока на превенција на истите“ | Октомври -декември 2022 | Изготвување на анкетни листови, анкетирање и анализа на резултати – доктори од ЦЈЗ**2 x 4.000 ден.(8.000ден.)**Предавања во сите средни училишта од доктори од ЦЈЗ**2 x 6.000 ден. (12.000 ден)****Вкупно 20.000** | Доктори – епидемиолози од ЦЈЗ ШтипКоординаторка за еднакви можности,Заменик координаторка за еднакви можности | Буџет на Општина Штип | Број на ученици кои се анкетирани и запознати со ризиците од СПБ и превенцијата од нив |
| Недоволна координација на општинските служби за родова еднаквост, | Состаноци на интерсекторска група на Општина Штип за родова еднаквост | Разгледување на Годишен буџет на Општина Штип, Годишни програми и извештаи на сектори и одделенија на Општина Штип како и на институции под надлежност на општината, | Јануари-декември 2022 | Не се потребни финансиски средства | Координаторка за еднакви можностиЗаменик координаторка за еднакви можностии членови на интерсекторска група за родова еднаквост | Не се потребни финансиски средства | Број на одржани состаноци на интерсекторска група за родова рамноправностБрој на разгледани програми и планови, број на интервенции и сугестии во планови и програми |
| Непостоење на родово разделени статистички податоци од општински сектори, одделенија и од институции во надлежност на општината | Прибирање и поделба на податоци според пол и нивно тековно ажурирање во надлежност на општинската администрација | Родова стстистика услов за родово одговорна општина | Јануари-декември 2022 | Не се потребни финснсиски средства | Општинска администрација | Не се потребни финансиски средства. | Воспоставен систем за прибирање на родово разделени податоци |
| Немање на доволно податоци за потребите и интересите на жените во областа на комуналната, урбанистичката инфраструктура и животната средина. | Истражување за потребите и интересите на жените од областа на комуналната, урбанистичката инфраструктура и животната средина | „Општината за жените “ | Јануари-септември 2021 | **14.000 денари** | Ангажирање на лица за изготвување и спроведување на анкета и анализа на добиените резултати, по јавен повик | Буџет на Општина Штип | Изготвена анкета, број на анкетнирани лица,Изготвени табели со приоритети и предлози |
| Недоволен интерес на девојчињата и момчињата за изучување на нетипични образовни профили | Информирање на ученици кои го завршуваат основното образование за можностите кои ги нудат нетипичните образовни профили | „Каде се гледам по основното образование“ | Мај 2022 | Не се потребни финансиски средства | Ангажирање на професори од средните училишта за промовирање на различните профили | Не се потребни финснсиски средства | Зголемен процент на запишани ученици од помалку застапениот пол во одредена струка |
| Непостоење на средства за судско застапување на жртви на семејно насилство кои не ги исполнуваат критериумите за бесплатна правна помош а имаат потреба од итна постапка | Бесплатна правна помош,Психосоцијална поддршка,Поддршка за економско јакнење на жените и девојчињата жртви на родово-базираното насилство,Ресоцијализација,Реинтеграција на жртвите.Организирање на јавна трибина за членовите на Мултисекторскиот тим за борба против насилство врз жени | „Обезбедување на сет на неопходни услуги за жени и девојки изложени на секаков вид на насилство преку поддршка на функционирањето на Центарот за интегративен пристап до неопходните услуги за жени и девојки, жртви на родово-базирано насилство“ | Во текот на целата година 2022 | Финансирање на трошоци за работа на Центар за интегративен пристап (закупнина на канцеларија за четири месеци- **48.000** ден.Режиски трошоци за 4 месеци – **12.000** ден,Хонорар за ангажирање на координатор на Центар за интегративен пристап за 4 месеци -**24.000 ден.**Хонорар за ангажирање на правник пристап за 4 месеци -**24.000** ден.Хонорар за ангажирање на психолог/социјален работник за 4 месеци -**24.000** ден.Организирање на јавна трибина за членови на Мултисекторски тим- **30.000**д**.**Вкупно: **162.000 денари** | Претставници од НВО сектор - ЕХО (согласно јавен повик)Координаторка за еднакви можности,Замениккоординаторка за еднакви можности, | Буџет на Општина ШтипДонатори (UN Women)(предлог активности по јавен повик | Обезбедени услуги за бесплатна правна помош, психосоцијално советување и поддршка, како и економско зајакнување, ресоцијализација и реинтеграција на најмалку 20 жени жртви на насилство и семејно насилство |
| Преголема иложеност на стрес во врема на Корона кај вработени жени | Организирање на вежби за ослободување од стрес во природа. | „Ослободи се од стресот “ | Март- јуни 2022Септември-декември 2022 | Ангажирање на инструкторка за спортско – рекреативни тренинзи за 8 месеци – **80.000 ден.**Изнајмување на простор за 4 месеци **16.000 ден.****Вкупно : 96.000 денари** | Претставници од НВО сектор - ЗГ ЕХО (согласно јавен повик)Координаторка за еднакви можности,Заменик координаторка за еднакви можности. | Буџет на Општина Штип (предлог -активности по јавен повик | Број на организирани спотски активности и број на присутни жени на спортско-рекреативните активниости.  |
| Недостиг на знаења намлади, невработени жени за аплицирање за работа | Обуки на за изготвување на персонална бигорагија – ЦВ - (Ciriculum vitae). И пополнување на апликации за вработување на млади, невработени жени. | ,, Запознај ги ИТ алатките за он-лајн аплицирање за работа | Јануари-февруари 2022 | Организирање на три работилници на млади, невработени жени за : пишување на ЦВ, мотивациско писмо, барање на работа, апликација за работа, интервју за работа : **6.750 ден.**Кафе средба со претставници на локални бизниси, работодавачи: **3.000 ден.**Коперски и принтерски услуги**3.000 ден.**Надомест за проектен координатор : **8.000 ден.**Надомест за проектен асистент :**4.000** **ден.****Вкупно: 24.750** | Претставници од НВО„Мрежа за европски граѓани и идентитет“(согласно јавен повик)Координаторка за еднакви можности,Заменик координаторка з еднакви можности,испорачувачи на ИТ- обукисогласно јавен повик)Меѓуопштински центар за социјална работа. | Буџет на Општина Штип(предлог активности по јавен повик) | Број на обучени жени |
| Недоволна запознатост на младите ромки со нивните репродуктивни права и правата на родилките | Истражување на состојбата на младите жени ромки за информираноста за правата од областа на здравствената заштита и третманот за време на бременоста. Обука на жени за правата на родилките и изготвување на здравствен водич за репродуктивните права на жените ромки . | „Здрави мајки - здрави деца“ | 1 февруари до 30 априил 2022 | Хонорар за проектени координатори -2 х 5.000 ден. х 3 мес. = **30.000 ден.**Модератор на 2 настани: **6.000 ден.**Информативен настан**:4.000 ден. (20 жени)**Информативна средба : **6.000ден. (30 жени)**Копирање на прашалници: **500 ден.**Материјали за инфо настан **2.000 ден.**Материјали за инфо средба **3.000 ден.**Дизајн и печатење на водич: **5.000ден.****Вкупно: 56.500 ден.** | Претставници од Здружение на граѓани Ромска асоцијација за еднакви права – РОТА (согласно јавен повик)Координаторка за еднакви можности,Заменик координаторка за еднакви можности | Буџет на Општина Штип(предлог активности по јавен повик | Број на обучени жени |
| Недоволна запознатост на самохрани мајки со законската регулатива за остварување на нивните социјални права, недостаток од мапирање на категорија самохрани мајки | Спроведување на теренски и он- лајн активности за мапирање на самохрани мајки во општината,Обучување на самохрани мајки за нивните права кои произлегуваат од Законот за социјална заштита, законот за здравствена заштита | „Мапирање на самохрани родители подобрување на пристапот до правата од социјална и здравствена заштита „ | Март-април 2022 | Обука на самохрани мајки(простор, ручек, проектор и др. организациски трошоци – **19.700**Хонорари за обучувачи **12.000 ден.**Флаери,постери, банери, брошури и др. материјали – **10.000 ден.****Вкупно: 47.000 ден.** | Граѓанска организацијуа „Една може“Координаторка за еднакви можности,Заменик координаторка за еднакви можности, | Буџет на Општина Штип(предлог активности по јавен повик | Број на обучени жени |
| Меѓународен ден за борба против семејно насилство | Одбележување на 16 дена активизам за борба проти семејно насилство | Тематски трибини | Ноември 2022 | Не се потребни финнансиски средства | Координатор и заменик координатор за еднакви можности, СВР Штип, ЦСР -Штип, невладин сектор | Не се потребни финнансиски средства | Број на одржани трибини |
| Недостиг на знаења од областа на дискриминацијата | Кампања за Превенција од дискриминација согласно новиот Закон за заштита и спречување на дискриминација | Превенција од дискриминација | Март-декември 2022 | Изработка на промотивен материјал :**20. 000 денари** | Координаторка за еднакви можности,Членови на Локално координативно тело за заштита од дискриминација | Буџет на Општина Штип | Изработен промотивен материјал |
|  |  |  |  | **ВКУПНО : 444.750 ден.** |  |  |  |

|  |  |  |
| --- | --- | --- |
| Број 08-1135/114 февруари 2022 годинаШ т и п |  | Совет на Општина ШтипПретседателВесна Кожинкова |